  Майя Бывальцева 1-тӥ толсурлы Удмуртиын коронавирус инфекциен черлан 176 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 104 улӥсьёс, Дэри ёросын – 11, Воткаын – тямыс, Ува ёросын – сизьым, Можгаын, Грак, Сьӧлта, Юкаменск ёросъёсын – быдэн вить, Глазкарын, Яр, Кез, Алнаш ёросъёсын – быдэн ньыль, Эгра, Можга ёросъёсын – быдэн куинь, Сарапулын, Балезино, Каракулино, Шаркан, Якшур-Бӧдья ёросъёсын – быдэн кык, Дэбес, Кизнер ёросъёсын – быдэн одӥг. 104 адями йӧназ. Куинь мурт улонысь кошкиз: воргоронъёслы 56 но 79 арес вал, кышномуртлы – 66 Туннэ нуналлы Удмуртиын выль коронавирус инфекциен черлан 13 сюрс 721 учыр лабораториосын зэматэмын. 10 сюрс 831 адями йӧназ, 223 мурт кулӥз. Та дыре 183 висисьёслэн тазалыксы секыт лыдъяське. Оглом элькунын коронавируслы 649 сюрс 389 эскеронъёс ортчытӥзы, берло нуналэ – 1 сюрс 915.  Тегъёс: Тазалык Ижкар висён Удмуртия коронавирус  